Държавен вестник, бр. 103, 2013 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  103
Чл. 17. (1) По мярката се финансират раз-
ходите за извършване на лабораторен анализ 
на пчелния мед по следните показатели: 
1. хидроксиметилфурфурол; 
2. диастазна активност (количествено); 
3. редуциращи захари и захароза; 
4. полен;
5. водно съдържание;
6. неразтворими във вода примеси;
7. електропроводимост;
8. свободна киселинност.
(2) Разходите по ал. 1 се финансират, когато 
са изпълнени едновременно следните условия:
1. лабораторните анализи са извършени в 
акредитирани лаборатории за извършване на 
физикохимичен анализ на пчелен мед;
2. лабораторният анализ включва най-
малко изброените в ал. 1, т. 1 – 4 показатели 
за всяка от изследваните проби пчелен мед;
3. изследваните проби пчелен мед са от 
партиди, добити от пчелни семейства, от-
глеждани в животновъден обект на кандидата.
(3) Разходите по ал. 1 се финансират в рам-
ките на определените по чл. 6, ал. 1 лимити.
Раздел ІV
Условия за подпомагане по мярка Г – Мерки 
за подкрепа на подновяването на пчелните 
кошери в Общността
Чл. 18. (1) Допустими за подпомагане по 
мярката са лицата по чл. 14.
(2) Допустими за подпомагане за дейности 
по чл. 4, т. 4, буква „а“ са лицата по ал. 1, 
притежаващи към датата на кандидатстване 
не по-малко от 20 броя и не повече от 150 
броя пчелни семейства.
(3) Допустими за подпомагане за дейности 
по чл. 4, т. 4, буква „б“ са лицата по ал. 1, 
притежаващи към датата на кандидатстване 
не по-малко от 20 броя пчелни семейства.
(4) Недопустими за подпомагане за дей-
ности по чл. 4, т. 4, буква „а“ са кандидати: 
1. които по предходни тригодишни програ-
ми по пчеларство са получили финансиране 
за закупуване на 150 и повече кошера;
2. които извършват дейности, свързани с 
производство на кошери.
(5) Недопустими за подпомагане за дей-
ности по чл. 4, т. 4, буква „б“ са кандидати:
1. които по предходни тригодишни програ-
ми по пчеларство са получили финансиране 
за закупуване на 150 и повече пакета пчели 
(голи роеве) и/или отводки;
2. които са регистрирани в съответната 
областна дирекция „Земеделие“ като про-
изводители на пакети пчели (голи роеве) и 
отводки съгласно Наредба № 47 от 2003 г. 
за производство и предлагане на пазара на 
елитни и племенни пчелни майки и отводки 
(рояци) и реда за водене на регистър (ДВ, 
бр. 103 от 2003 г.) (Наредба № 47 от 2003 г.).
 (6) Недопустими за подпомагане за дей-
ности по чл. 4, т. 4, буква „в“ са кандидати:
1. които са регистрирани в съответната 
областна дирекция „Земеделие“ като произ-
водители на пчелни майки съгласно Наредба 
№ 47 от 2003 г.; 
2. които са регистрирани в съответната 
областна дирекция „Земеделие“ като про-
изводители на пакети пчели (голи роеве) и 
отводки съгласно Наредба № 47 от 2003 г. за 
закупуване на пчелни майки за увеличение 
на основните семейства.
Чл. 19. (1) По мярката се подпомагат след-
ните разходи:
1. за закупуване на нови кошери за под-
мяна на стари и/или негодни кошери и/или 
за увеличаване броя на пчелните семейства в 
пчелина от следните модели и окомплектовки 
за дейности по чл. 4, т. 4, буква „а“:
а) кошер Лангстрот – Рут комплект – 3 кор-
пуса, дъно, капак, покривна табла, рамки;
б) кошер Дадан Блат комплект – плодник, 
2 магазина или 2 корпуса, покривна табла, 
рамки, дъно, капак;
в) кошер Лангстрот – Рут комплект – 2 кор-
пуса, дъно, капак, покривна табла, рамки; 
г) кошер Дадан Блат комплект – плодник, 
1 магазин или 1 корпус, покривна табла, рам-
ки, дъно, капак;
д) кошер Фарар – 4 корпуса, дъно, покривна 
табла, капак, рамки;
2. за поддържане или увеличаване броя 
на пчелните семейства чрез закупуване на 
пакети пчели (голи роеве) и/или отводки за 
дейности по чл. 4, т. 4, буква „б“;
3. за закупуване на пчелни майки – за 
дейности по чл. 4, т. 4, буква „в“.
(2) Разходите по ал. 1, т. 1 се подпомагат 
в рамките на определените лимити по чл. 6, 
ал. 1, когато:
1. заявените за закупуване кошери са нови 
и са изработени от сух дървен материал с 
дебелина на стените 25 мм;
2. размерите на частите от комплекта на 
модела кошери са съобразени с размерите, 
посочени в приложение № 1;
3. новозакупените кошери са заселени с 
пчелни семейства към датата на подаване на 
заявление за плащане;
4. новозакупените кошери са маркирани 
в съответствие с Наредба № 27 от 2002 г. за 
регистрация и идентификация на пчелните 
семейства;
5. броят на допустимите за финансиране 
кошери е, както следва:
а) при налични към датата на кандидат-
стване от 20 до 50 пчелни семейства вклю-
чително – не повече от броя на наличните 
пчелни семейства;
б) при налични към датата на кандидат-
стване от 51 до 150 пчелни семейства вклю-
чително – до 50 броя.